Αληδάκης αγάς

Ο Ιμπραήμ Αληδάκης αγάς ήταν Τουρκοκρητικός γενίτσαρος που έδρασε την περίοδο 1775-1798.

Βιογραφία 

Έδρασε στην περιοχή του Αποκώρονα των Χανίων. Υπήρξε ένας από τους πλέον διαβόητους κρητικούς γενίτσαρους της εποχής των τελών του 18ου και των αρχών του 19ου αιώνα, των οποίων «τα κακουργήματα […] έμειναν στη μνήμη και στα τραγούδια του λαού» της Κρήτης. Ο Αληδάκης διατηρούσε σώμα 120 ανδρών και με επίκεντρο τον  πύργο που είχε οικοδομήσει στο Mπρόσνερο του Αποκορώνου, όπου και διέμενε, επέδραμε σε διάφορες περιοχές. Είχε στο ενεργητικό του πάμπολλες κλοπές κοπαδιών, και είχε καταλάβει και καταπατήσει απέραντα κτήματα που παρουσίαζε με ψευδομάρτυρες ως δικά του.

Σε επίθεση σώματος Σφακιανιών εναντίον του πύργου του, ως εκδίκηση κακουργιών που είχε διαπράξει, ο Αληδάκης φονεύθηκε έπειτα από σκληρή και αιματηρή μάχη και ακολούθησε αρπαγή όλου του πλούτου που είχε συγκεντρώσει.

Εξωτερικοί σύνδεσμοι
Το τραγούδι του Αληδάκη

Παραπομπές 

Αληδακης
Τουρκοκρητικοί